Document ID: 31996R2386

Komisijas Regula (EK) Nr. 2386/96
(1996. gada 16. decembris)
par Padomes 1996. gada 22. aprīļa Regulas (EK) Nr. 736/96 par Komisijas informēšanu par Kopienu interesējošu investīciju projektu naftas, dabas gāzes un elektroenerģijas sektoros piemērošanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu, un jo īpaši tā 213. pantu,
ņemot vērā Padomes 1996. gada 22. aprīļa Regulu (EK) Nr. 736/96 par Komisijas informēšanu par Kopienu interesējošiem investīciju projektiem naftas, dabas gāzes un elektroenerģijas sektoros [1], un jo īpaši tās 2.2. pantu,
tā kā Regulas (EK) Nr. 736/96 2.2. pants nosaka, ka šīs regulas un tai pievienotā pielikuma noteiktajās robežās Komisija var pieņemt ieviešanas noteikumus attiecībā uz 1. pantā noteikto paziņojumu formu, saturu un citiem datiem;
tā kā, lai tehniskā līmenī vienkāršotu informācijas sistēmu un ievāktu salīdzināmus datus, dalībvalstu, bet noteiktos gadījumos arī uzņēmumu, iesniedzamie paziņojumi būtu jāstandartizē, izmantojot tabulas, kas kalpotu kā šādu paziņojumu formas un satura paraugs,
IR PIEŅĒMUSI ŠO REGULU.
1. pants
Regulas (EK) Nr. 736/96 1. pantā minētos paziņojumus sastāda tā, kā parādīts pievienotajā pielikumā.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 1996. gada 16. decembrī

Labels: 12
2
14